google/wiki40b huggingface dataset:
Kommunaløkonomisk forbund

Kommunaløkonomisk Forbund er en partipolitisk uavhengig yrkesorganisasjon som arbeider for å ivareta sine medlemmers yrkesfaglige og utdanningsmessige interesser, lønns- og arbeidsvilkår, anseelse og faglige standarder. Yrkesorganisasjonen er sterkt engasjert i å gi medlemmene en mulighet til å utvikle sin faglige kompetanse i tråd med nye forventninger og kompetansebehov i arbeidslivet.
Kommunaløkonomisk Forbund ble stiftet 29. april 1985, og har i dag (2017) ca 4500 medlemmer.
Organisasjonens overordnede mål er å styrke yrkesidentiteten til administrativt personell som jobber med service/førstelinjetjeneste, saksbehandling, arkiv, innfordring, revisjon, skatt, lønn, personal, økonomi, kommunal fakturering og IKT. Også andre nærliggende administrative oppgaver på skoler, i kommuner, fylkeskommuner, NAV, interkommunale selskaper, helseforetak eller andre virksomheter innen offentlig tjenesteyting vektlegges i dette arbeidet.
Kommunaløkonomisk forbund er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.
Leder er Jan Inge Tvedt.
Licentia Forlag AS

Licentia Forlag er et norsk forlag med hovedkontor i Bodø som utgir bøker etter trykk på forespørsel-konseptet (print on demand). Licentia Forlag startet opp i 2007, da som et DA eid av Diana Johnsen. I 2015 ble forlaget opprettet som AS og eies nå av Tonje Fredriksen og Veronica Christiansen.
Licentia Forlag er et såkalt «Desktop Publishing-forlag». Disse oppstod på starten av 2000-tallet da eget-forlagene høstet mye negativ kritikk og utgivelser på eget forlag avtok. Licentia Forlag har et tilbud til alle som ønsker å gi ut sin egen bok, som enten er for smale for de store forlagene eller der forfatter vil beholde all redaksjonell kontroll selv.

Licentia

Licentia oversatt fra latinsk betyr «frihet» og «tillatelse». Licentia poetica oversatt fra latinsk betyr dikterisk frihet, dvs. dikterens frihet til å dikte om på virkeligheten, sette seg ut over formelle krav og lignende til fordel for de kunstneriske. «Desktop Publishing-forlagene» gir forfatterne mulighet til å bruke sin kunstneriske frihet til å skrive slik de vil og få tillatelse til å gi ut sine verk.
Finansloven

Praksis

Finansloven er populært sagt Danmarks husholdningsbudsjett, og finansloven er samtidig rammen for regjeringens (statsinstitutionenes) avholdelse av utgifter i finansåret. Da finansåret er sammenfallende med kalenderåret, fremsettes forslaget til neste års finanslov innen utgangen av august (jf. § 45). Folketinget samles i september – uansett sommerferien – til førstebehandling av lovforslaget. Finanslovforslaget bortfaller heretter ved folketingsårets slutt, men gjenfremsettes etter det nye folketingsårs begynnelse den første tirsdag i oktober. Lovforslaget gjennomgår heretter som andre lovforslag tre behandlinger i Folketinget. Tredjebehandlingen finner normalt sted i desember.
Prosessen med utarbeidelsen av finanslovforslaget for det etterfølgende år påbegynnes i januar–februar, hvor regjeringen enes om de økonomiske rammer for de enkelte ministerier i det etterfølgende år.
Deretter foregår budsjettleggelsen i de enkelte ministerier, som i løpet av foråret sender deres bidrag til det samlede finanslovforslag til Finansministeriet, som er ansvarlig for statens samlede budsjettleggelse.
Finansministeriet gjennomgår i mai–juni ministerienes bidrag til finanslovforslaget og der foregår internt mellom ministeriene en diskusjon om forslagets utforming, nye initiativer med videre. I august ferdigbudsjetteres finanslovforslagets inntektsside på grunnlag av en ny konjunkturvurdering, hvoretter finanslovforslaget som nevnt fremsettes for Folketinget.
De politiske forhandlinger om finanslovforslaget for det etterfølgende år foregår mot slutten av oktober og begynnelsen av november. Heretter fremsettes endringsforslag som følge av de inngåtte politiske avtaler samt mere tekniske endringsforslag. Videre fremsettes endringsforslag som følge av endrede konjunkturvurderinger, som for eksempel kan ha betydning for størrelsen på utgifter til arbeidsløshetsdagpenger og kontanthjelp. Finanslovforslaget vedtas deretter i sin endelige form i desember.
Kan behandlingen av finanslovforslaget ikke forventes avsluttet innen årets utgang, skal der ifølge grunnlovens § 45 annet ledd fremsettes forslag til midlertidig bevilgningslov for det kommende finansår. Hvis en endelig finanslov ikke kan vedtas av Folketinget, må regjeringen utskrive valg eller tre tilbake. Heretter avgjør en dronningerunde hvem som kan utpekes som ny forhandlingsleder.
Compostela (Compostela Valley)

Compostela (Bayan ng Compostela) er en kommune i Filippinene. Kommunen tilhører provinsen Compostela Valley og ligger på øya Mindanao. Folkemengden var på 87 474 innbyggere ved folketellingen i 2015.
The Viking

Handling

Leif Eiriksson og hans besetning seiler fra Norge til det som senere ble kjent som Rhode Island. Et forsøk på mytteri, flere slagscener og Eirikssons omvendelse til kristendommen bidrar alle til handlingen i denne «historiske» sagaen.

Bevaringsstatus

Filmen er bevart.
Hjertøya

Hjertøya (av annsnavnet Gjert) er en øy, den største av Moldeholmene og eid av Molde kommune. Den ligger ti minutter med båt sør for Molde sentrum. 
Øya er smal og ca. 3 km lang. Arealet er 0,42 km². Hjertøya var husmannsplass under gården, og her bodde det folk helt fram til 1950-årene. Hjertøya er et mye brukt friluftsområde, og Skyssbåten «Hjertøy» går fra Molde i sommersesongen (juni, juli og august) med avgang fra Torget. På Hjertøya ligger Fiskerimuseet, som hører til Romsdalsmuseet.
Den tyske billedkunstneren Kurt Schwitters (1887-1948) bodde en periode på øya, siste gang 1939. Her la han igjen konkrete spor og øya har således fått en helt spesiell betydning for Schwitters tilknytning til Norge.
John Morrison

WWE

Han har også vunnet WWE tag team championship én gang med The Miz og vært World Tag team champion med The Miz. De ble i tillegg kåret til årets Tag Team of the year i 2008, men etter at hans partnerskap med The MIz opphørte, ble de rivaler. Morrison har ikke lenger kontrakt med WWE. Etter at han ble hardt skadet av sin tidligere partner The Miz, ble han fristilt av kontrakten på grunn av skaden.
Rachel McAdams

Første år

Rachel McAdams ble født i London i Ontario, og vokste opp i nabobyen St. Thomas. Hennes far Lance var en lastebilsjåfør og hennes mor Sandra en sykepleier. Hun har en yngre bror og søster, Daniel og Kayleen. Hun begynte med kunstløp da hun var fire og begynte med skuespill da hun var tolv år gammel. Det skjedde på teatersommerskole i St. Thomas. Da skolen utvidet til helårsundervisning og til sist relokalisert til London i Ontario ble hun bedt om å fortsette som student. Hun gikk på Myrtle Street Public School og den offentlige skolen Central Elgin Collegiate Institute i St. Thomas fram til avgangseksamen. Her hadde hun en rolle i den prisbelønte forestillingen I Live in a Little Town. Hun tok eksamen på York University i Toronto med laud og en BFA-grad i teater i 2001. I løpet av hennes fjerde år ved York spilte hun et barn i The Piper' – en forestilling ved et teaterverkstedet ledet av et kreativt lag fra Necessary Angel Theatre Company i Toronto.
Callichroma

Utseende

Store, slanke og langbeinte, mørke, metallisk fargede trebukker. Antennene er lengre enn kroppen. Beina (særlig lårene) er ofte helt eller delvis røde. Bakbeina er særlig lange.

Utbredelse

Slekten er utbredt i Sør- og Mellom-Amerika.
Analeigh Tipton

Skuespillerkarriere

Tiptons skuespillerkarriere startet da hun fikk en gjesterolle i den populære situasjonskomedien The Big Bang Theory i 2008. Tre år senere fikk hun en liten rolle i superheltfilmen The Green Hornet. Hennes gjennombrudd kom samme år i den romantiske dramakomedien Crazy, Stupid, Love., der hun spilte en av hovedrollene, mot skuespillere som Steve Carell, Ryan Gosling, Emma Stone og Julianne Moore. Hun har også hatt en stor gjesterolle i TV-serien Hung.
I 2013 skal hun spille i Jonathan Levines zombiefilm Warm Bodies med Nicholas Hoult, Teresa Palmer og John Malkovich.
Farstad Shipping

Historie

Farstad-rederiet ble etablert i 1956 innen tradisjonell shipping. Rederiet var en av de første operatørene i Nordsjøen som besluttet å satse innen offshore serviceskip. I 1973 kontraherte selskapet sitt første forsyningsskip, et ankerhåndteringsfartøy av typen UT 704.
Frem til midten av 1980-tallet vokste rederiet gjennom ulike former for samarbeid både eiermessig og operasjonelt. Oppkjøpet av to serviceskipsflåter på andre halvdel av 80-tallet var viktige begivenheter for utviklingen av rederiet. Samtidig bygget rederiet opp selvstendige drifts- og markedsfunksjoner. Den skipseiende delen av selskapet ble i denne perioden samlet i ett selskap. 
Fra 1990 har fornyelse og vekst i flåten i stor grad skjedd ved salg av eldre skip samt gjennomføring av et betydelig nybyggingsprogram. Denne veksten har vært fundert i den norske maritime klyngen. Gjennom 2000-tallet har den internasjonale tilstedeværelsen økt betydelig.

Fusjon

I ekstraordinær generalforsamling i Farstad Shipping ASA den 24. mars 2017 ble Farstad Shipping fusjonert med Solstad Offshore og Deep Sea Supply.
236. artilleribrigade

236. artilleribrigade  er en artilleribrigade i det russiske forsvaret som er underlagt 20. kombinerte armé i Vestre militærdistrikt. 
Brigaden er forlagt til Kolomna i Moskva oblast.
Streiken i Buvika

Streiken i Buvika er betegnelsen på en arbeidskonflikt ved Pienes Mølle i Buvika i Skaun kommune i Trøndelag. 
Konflikten varte fra 26. mars 1913 til 27. februar 1914 og grunnlaget for konflikten var at arbeiderne ved møllen gikk ut i streik etter at arbeidsgiver nektet å imøtekomme et krav om tariffavtale og lønnsøkning. Konflikten ble løst med forhandlinger, men da arbeidet skulle gjenopptas nektet arbeidsgiver å ta inn igjen alle som hadde streiket, og han ville beholde noen av streikebryterne. Det oppstod da en ny konflikt knyttet til streikebryternes situasjon. 
Streikebryterne ble av møllermesteren utstyrt med våpen. Marius Folstad som var sekretær i fagforeningen, ble skutt og drept av streikebryteren Alf Egset natten til 21. september 1913. I rettssaken mot ham ble Egset senere frifunnet for skyld, drapet ble betraktet som selvforsvar. Han reiste senere til Amerika der han døde 11. november 1918 av lungebetennelse. Det hevdes at reisen ble finansiert av Piene. Etter drapet ble det organisert en boikott av mel fra møllen. 
Arbeidsgiverforeningen truet i starten av 1914 med lockout, og LO-formann Ole Lian og arbeidsgiverforeningen forhandlet frem et kompromiss med arbeiderne. Kompromisset medførte at de streikende fikk begynne å arbeide igjen, samtidig som noen av streikebryterne fikk fortsette.
Marius Folstad ligger begravet på Buvik kirkegård, hvor en støtte til hans minne ble reist i 1933. 
Musikkteaterstykket Skottet i Buvika, som handler om streiken, hadde urpremiere 1. mai 2008.
Police Woman

Om serien

Serien var med å bane vei for mer fantasifulle 70-tallsserier som Charlie's Angels, Wonder Woman, The Bionic Woman, og den mer seriøse krimserien Cagney and Lacey på 1980-tallet.
Angie Dickinson ble i 1975 belønnet med en Golden Globe for sin rolle i serien.
Neolucanus maximus

Utseende

En stor (43-73 millimeter) og bred, blank, rødbrun til svart hjortbille. Hannens kjever er forholdsvis lange og smale, tydelig lengre enn hodet, noe krumme med et par oppstående tenner på oversiden og en kam av fine tenner i spissen. Hodet har et trekantet framspring under og foran hvert fasettøye. Pronotum er avrundet, stort og bredt, med en tann langt bak på hver side, kraftig innsnevret bak denne. Dekkvingene er nokså jevnbrede, litt innsunkne på sidene foran, beina er svarte. Hunnen ligner hannen bortsett fra at kjevene ikke er like forstørrede (dog større enn hos mange andre hjortebille-hunner), kroppsformen er litt bredere. Arten er den største i slekten Neolucanus.

Utbredelse

Arten er vidt utbredt i Sørøst-Asia.
Hethum I

Liv og virke

Hethum var sønn av Konstantin av Lambron. Konstantin førte etter kong Leo Is død regentskapet for rubenidenes hus for den mindreårige dronning Isabel. Hun giftet seg i 1222 med Philipp av Antiokia, men han gjorde seg upopulær i landet, ble fengslet av Konstantin og de armenske baroner, og til slutt forgiftet i 1226.
Samme år giftet Konstantin den unge Isabel mot hennes vilje med Hethum, som dermed vant kongekronen for sin slekt. Han grunnla hethumidenes dynasti.
Hethums bror Sempad reiste på oppdrag av kongen 1247/51 til mongolenes hoff i Karakorum, møtte Güyük Khan, og anerkjente mongolene som sine herskere, og dette sikret hans hongedømmes politiske liv.
Også Hethum selv foretok reisen til mongolerhoffet i 1254/55. Reisen ble beskrevet i Haithons, kongen av Lillearmenias, reise til Mongolia og tilbake, et berømt verk av Hethums ledsager, den armenske historiker Kirakos Gandzaketsi.
Med Hetum begynte den lillearmenske kulturs siste blomstringstid, rundt sentrene Sis og Hromkla, som for en tid var sete for Katholikatet Kilikia.
Mot slutten av 1269 fratrådte han tronen til fordel for sin eldste sønn Leon og treakk seg tilbake som munk til et kloster, og døde der rundt år 1271.
Netthat

Netthat, på norsk også omtalt som netthets, nettrakassering og annet, er hatefulle ytringer, diskriminering og trakassering på internett.

Offentlig netthat og privat digital mobbing

Sjikane på nettet kan rette seg mot navngitte enkeltpersoner som er offentlig kjent gjennom omtale i massemediene. De som blir utsatt for hat, kan også være meningsbærere som selv har ytret seg aktivt. De kan ha bidratt med innlegg og kommentarer i ulike typer meningsutvekslinger på Internett, enten på egne vegne eller som representanter for interessegrupper og andre aktører. Flere og gjentatte angrep mot samme person sendt fra forskjellige netthatere og internett-troll, kan oppleves som en kampanje organisert av meningsmotstandere og fiendtlige grupperinger.  
Trakassering i form av digital mobbing er mobbing som spres via elektroniske nettverk. Hets og plagsom oppmerksomhet kan skje gjennom sosiale medier og nettsteder som er åpne og synlige for alle, eller gjennom meldingstjenester der ytringer blir sendt direkte til offeret. Denne typen nettmobbing er oftest mer personlig motivert enn netthat mot kjente personer, det vil si at den rammer enkeltmennesker som mobberen kjenner privat. Den aggressive atferden foregår derfor gjerne innenfor et begrenset miljø der deltakerne eller medlemmene kjenner hverandre og kommuniserer digitalt. Digital mobbing kan for ekempel foregå i mindre grupper på en skole, på en arbeidsplass, i en ungdomsgjeng eller i et annet fellesskap .

Omfang og kjønnsforskjeller

Ifølge statistikk presentert i 2018 er det flere menn enn kvinner som mottar ytringer som er «hatefulle, nedverdigende, truende, trakasserende eller stigmatiserende». Spørreundersøkelser viser imidlertid at kvinner oftere enn menn får kommentarer som retter seg direkte mot personen eller mot den gruppa kvinnen tilhører, mens menn oftere får ytringer om sakene det gjelder. Reaksjonene kan derfor ramme kvinnene hardere.

Netthat og ytringsfrihet

Det er ulike meninger om hvor grensene går for hva som må tåles av utspill og krenkelser, hva ytringsfriheten i et demokrati skal tillate av utsagn, og hva som eventuelt skal straffes eller stoppes av sensur.
Tholen

Kommuneflagget

Kommunens flagg var opprinnelig flagget til byen Tholen. Første gang det nevnes i en skriftlig kilde er i Cronijk van Zeeland (Zeelands kronikk) som ble nedtegnet av Mattheus Smallegange rundt 1690. Flaggets farger er Hollands farger (rødt, hvitt, blått), tilføyet bakgrunnsfargen i kommunevåpenet (gult).
Den offisielle beskrivelsen av flaggets farger, forhold og rekkefølge er: Flagget består av syv baner som vertikalt har forholdene 1,1,1,3,1,1,1; h:b er 2:3. Fargenes rekkefølge ( ovenfra og nedad): rødt, hvitt, blått, gult, rødt, hvitt, blått.
Eurythyrea

Utseende

Stort sett middelsstore (gjerne 10-25 millimeter), metallisk fargede praktbiller. Kroppen er mer eller mindre spoleformet, hos denne slekten er kroppsformen noe smalere enn hos den nærtbeslektede slekten Buprestis, og fargene gjerne noe mer skinnende. Hodet er stort og bredt, fasettøynene ikke spesielt store. Pronotum er mye bredere enn langt, med omtrent rette sider. Dekkvingene har markerte punktrader.

Levevis

De fleste praktbillenes larver utvikler seg i ulike slags død ved. Billene legger egg på nylig døde stammer, men larveutviklingen kan ta ganske lang tid. Ved er næringsfattig og larvene vokser derfor langsomt.

Utbredelse

Slekten er utbredt i Palearktis og Sørøst-Asia. Det er fire arter i Europa men slekten mangler i den nordvestlige delen.
Metro-Goldwyn-Mayer

Historie

Navnet er hentet fra de tre selskapene som slo seg sammen for å bli MGM Studios i 1924: Metro Pictures Corporation (grunnlagt 1916), Goldwyn Picture Corporation (1917) og Louis B. Mayer Pictures (1918).
Marcus Loew ledet det nye selskapet. Han drev en mengde kinosaler før dette. Louis B. Mayer ble sjef for selve studioet. «Vidundergutten» Irving Thalberg ble produksjonssjef.
De tok mottoet Ars Gratia Artis («kunsten for kunstens egen del») og adopterte varemerket løven Leo i 1928 som hadde tilhørt The Goldwyn Company.
Ikke lenge etter sammenslåingen døde Loew, som overleverte kontrollen av studioene til Nicholas Schenck. Schenck forsøkte å selge eiendommene til det som senere ble 20th Century Fox, men han lyktes ikke med det.
Mughiphantes suffusus

Utseende

Mughiphantes suffusus er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Skyting under Panamerikanske leker 2015

Skyting under Panamerikanske leker 2015. Skyting var en av sportene under de Panamerikanske leker 2015 i Toronto i Canada. Konkurransene ble avviklet 12. til 19. juli 2015. Det var totalt 15 øvelser, seks for kvinner og ni for menn. Tjueseks nasjoner var representert med tilsammen 245 utøvere.
Nærhetsbrannrør

Et nærhetsbrannrør er et brannrør som detonerer sprengstoffet i et stridshode automatisk når avstanden til målet blir mindre enn en forhåndsbestemt verdi. Nærhetsbrannrør brukes mot bevegelige mål som for eksempel fly, raketter og misiler, skip, båter og fartøy, og mot landmål. De gir en mer sofistikert utløsermekanisme enn kontaktbrannrør eller tidsbrannrør (tempering), og det er anslått at det øker effektiviteten med fem til ti ganger i forhold til andre brannrør.

Radio

En sensor basert på radiofrekvens er den viktigste sensor for nærhetsbrannrør i artillerigranater. Den enheten som er beskrevet i patentet fra andre verdenskrig fungerer som følger: Granaten inneholder en mikrosender som bruker granaten som en antenne. Den sender kontinuerlig ut bølger på omtrent 180-220 MHz. Når granaten nærmer seg et objekt som reflekterer radiobølgene, blir det opprettet et mønster som endrer seg med minkende avstand. Med hver halve bølgelengde i avstand (en halv bølgelengde i dette frekvensområdet er omtrent 0,7 meter), er senderen i eller ute av resonans. Dette fører til en liten syklus på utstrålt effekt og følgelig vil en oscillator levere strøm på omtrent 200–800 Hz dopplereffekt. Dette signalet sendes gjennom et filter, forsterkes, og utløser en detonasjon når signalet overstiger en gitt størrelse.

Optisk

En optisk sensor ble utviklet i 1935, og patentert i Storbritannia i 1936, av en svensk oppfinner, sannsynligvis Edward W. Brandt, ved hjelp av et petoskop. Det ble først testet som en del av en detonasjonenhet for bomber som skulle slippes mot fiendtlige bombefly, og inngikk i Storbritannias Air Ministrys «bomber mot bombefly»-konsept. Det ble vurdert (og senere patentert av Brandt) for bruk med bakke-til-luft-missiler. 
Noen moderne luft-til-luft missiler (for eksempel ASRAAM og AA-12 Adder) bruker lasere for å utløse detonasjon. De projiserer smale laserstråler på tvers av missilets bane. Mens missilet er underveis mot målet stråler bare laserenergien ut i det tomme intet, men når missilet passerer målet vil noe av energien treffe målet og reflekteres tilbake til missilet, hvor det oppfanges av detektorer og detonerer stridshodet.

Akustisk

En akustisk sensor bruker en mikrofon i missilet. Denne fanger opp karakteristiske frekvenser av flyets motor som blir gjenkjent av sensoren og utløser detonasjon. Dette prinsippet ble brukt i britiske eksperimenter med bomber, anti-fly missiler, og såkalte airburstgranater (ca 1939). Det ble senere brukt i tyske anti-fly-missiler, som for det meste fortsatt var under utvikling da krigen sluttet.
Sjøminer kan også bruke akustiske sensorer, som i moderne versjoner er i stand til å bli programmert til å «lytte» til signaturen på et bestemt skip.

Magnetisk

En magnetisk sensor kan bare brukes til å oppdage store masser av jern, for eksempel skip. Det er brukt i miner og torpedoer. Brannrør av denne typen kan imidlertid bli virkningsløse av degaussing, eksempelvis ved hjelp av ikke-metallskrog for skip (spesielt minesveipere) eller ved magnetisk induksjonslooper montert på fly eller slepebøyer.

Lufttrykk

Noen sjøminer er i stand til å oppdage trykkbølge av et skip som passerer over.
Oslo Sosialistisk Venstreparti

Organisasjon

Oslo sosialistiske Venstrepartis øverste organ er Årsmøtet, der møtes utsendinger fra alle bydelene, Studentlaget, Fylkestyret og Oslo Sosialistiske Ungdom. Årsmøtet velger partiets ledelse, behandler årsberetninger, budsjett, arbeidsplaner og vedtar uttalelser. Før kommune- og stortingsvalg oppnevner Årsmøtet forberedende nominasjonskomite. Selve nominasjon avgjøre på et allmøte hvor alle betalende medlemmer har stemmerett. Før Kommunevalg vedtar Årsmøtet kommunevalgprogram for den kommende bystyreperioden.
Partiets øverste organ mellom årsmøtene er Representantskapet. Representantskapet møter normalt 4–5 ganger i året. Representantskapet består av representanter valgt på årsmøtene i bydelslagene og deler av Fylkestyret. Bystyregruppen, Byråder og Stortingsrepresentanter forventes å møte og har tale og forslagsrett. Alle medlemmer i Oslo SV har talerett. Representantskapet fatter beslutninger i større politiske saker, og har vanligvis et politisk hovedtema til diskusjon i hvert møte.
Det daglige arbeidet i partiet ledes av arbeidsutvalget. Arbeidsutvalget har møte hver uke og behandler alle løpende saker; politiske, organisatoriske og administrative.
Oslo Sosialistiske Ungdom,Sosialistisk Ungdoms største fylkesorganisasjon, og er representert i alle organer i Oslo SV. Leder i Oslo Sosialistiske Ungdom er Sarah Lilleberg Safavifard.
Toshikazu Kato

Karriere

Toshikazu Kato startet sin profesjonelle karriere i Avispa Fukuoka i 2000. Han har også spilt for Thespa Kusatsu, Mitsubishi Mizushima og V-Varen Nagasaki.
Tanchon

Administrativ inndeling

Byen er delt inn i 39 dong (nabolag) og 39 ri (landsby).